મોટાભાઈ એટલે કે એમના મામા, જેમના વ્યક્તિત્વની અસર બાળપણથી ગિજુભાઈના જીવન પર પડી હતી, તેમનું દક્ષિણામૂર્તિ આવી નાનાભાઈ ભટ્ટ સાથે કામ કરવાનું આમંત્રણ મળ્યું. ભાવતું હતું અને વૈદ્યરાજે કીધું. ગિજુભાઈ તરત જ દક્ષિણામૂર્તિ રવાના થઈ ગયા. ઈ.સ. ૧૯૧૬માં વકીલ મટી દક્ષિણામૂર્તિમાં ગૃહપતિ બની ગયા. ત્યાં જ વિનય-મંદિર શરૂ થતાં આચાર્ય તરીકે નિમાયા. તન-મનથી કેળવણીમાં જોડાઈ ગયા. કામ કરતાં તેમને ધ્યાનમાં આવ્યું કે આમાં કંઈક અધૂરપ છે. સંસ્કાર બાળપણમાં જ થાય છે. તેથી કેળવણીમાં મોટું પરિવર્તન લાવવા બાળશિક્ષણ માટે કંઈક કરવું જોઈએ.